
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 100
din 29 mai 2014
privind aprobarea deplasării Trupei de dans „Diamonds” a Clubului Copiilor Sighişoara,  în Piacenza –Italia, în perioada 1-9 august 2014, pentru reprezentarea României şi a Municipiului Sighişoara la Festivalul Internaţional „Dei Giovani”

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10.910/III/15.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţia cu nr. 2/02.04.2014 a Federaţiei „Star Music” România primită de Clubul Copiilor Sighişoara, de a participa cu Trupa de dans „Diamonds”, în Piacenza – Italia, în perioada 1-9 august 2014, pentru reprezentarea României şi a Municipiului Sighişoara la Festivalul Internaţional „Dei Giovani”; 

Văzând adresa nr. 97/13.05.2014 a Clubului Copiilor Sighişoara, înregistrată la Municipiul Sighişoara cu nr. 10.776 din 14.05.2014, cu solicitarea acordării unui sprijin financiar pentru acoperirea cheltuielilor necesare deplasării în Piacenza – Italia, în vederea participării la Festivalul Internaţional „Dei Giovani”, organizat în perioada 1-9 august 2014;

Luând în considerare faptul că Direcţia Economică din cadrul Municipiului Sighişoara a  confirmat existenţa disponibilităţii bugetare, constând în suma de 7.000 lei, ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;


Având în vedere Raportul de specialitate nr. 10.911/15.05.2014 al Serviciului Relaţii Publice, prin care se propune şi se justifică oportunitatea deplasării Trupei de dans „Diamonds” a Clubului Copiilor Sighişoara, în oraşul Piacenza - Italia, în perioada 1 – 9 august 2014, pentru reprezentarea României şi a Municipiului Sighişoara la Festivalul Internațional „Dei Giovani”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 alin. 6 lit. „a” pct. 4, alin. 9, art. 45 alin. 2 şi a art. 115 alin. 1 lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă deplasarea Trupei de dans „Diamonds” a Clubului Copiilor Sighişoara, în oraşul Piacenza - Italia, în perioada 1 – 9 august 2014, pentru reprezentarea României şi a Municipiului Sighişoara, la Festivalul Internațional „Dei Giovani”.
Art. 2.
 Se aprobă alocarea din bugetul local a sumei de 7.000 lei pentru suportarea cheltuielilor necesare participării Trupei de dans „Diamonds” a Clubului Copiilor Sighişoara, la Festivalul Internaţional „Dei Giovani”, Piacenza - Italia, sumă care se va achita la întoarcerea din deplasare, în baza comenzilor sau a contractelor de achiziţii publice încheiate între Municipiul Sighişoara prin intermediul Biroului achiziţii, accesare fonduri EU şi management proiecte şi furnizorii de produse, prestatorii de servicii sau executanţii de lucrări.
Art.3. Se încredinţează cu ducerea la îndeplinire a prevederilor prezentei hotărâri, Primarul Municipiului Sighişoara, Serviciul Relaţii Publice, Direcţia Economică, Biroul Achiziţii, Accesare Fonduri Europene şi Managementul Proiectelor, Compartimentul Juridic şi Clubul Copiilor Sighişoara.
Art.4. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  1 ex. Serviciul Relaţii Publice; 

  1 ex. Biroul Achiziţii, Accesare Fonduri Europene şi Managementul Proiectelor;

  1 ex. Compartimentul Juridic;

  1 ex. Clubul Copiilor Sighişoara.
11 ex. 
C.B./G.V.
